《水调歌头 辛酉三月廿七日，移居文殊寺巷》
清代·周之琦

往事过驹隙，末路寄蜗庐。不知箪食瓢饮，陋巷较何如。

小植红桃绿柳，闲缚茅篱竹栅，幽梦蝶蘧蘧。朱绂者谁子，门外已过车。

邺侯井，徐稚榻，子云居。翩然舍去聊可，著论拟潜夫。

昔日天花弹指，今日缁尘满眼。香界久榛芜，我有数椽庇，犹足傲文殊。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。